Virallinen lehti nro C 354 , 19/11/1998 s. 0108



KIRJALLINEN KYSYMYS E-1486/98 komissiolle esittäjä(t): Rosemarie Wemheuer (PSE) (13. toukokuuta 1998) Aihe: Komission henkilöstön määrä Koska keskustelu sekä komission hallinnollisista januksenkasvoista että komission ylikuormitetuista yksiköistä käynnistyy aina uudelleen, haluaisin mielelläni saada yleiskuvan komissiossa ja komission tehtävissä työskentelevien henkilöiden tarkasta määrästä ja jakaumasta. Siksi pyydän komissiota vastaamaan seuraaviin kysymyksiin: Kuinka paljon komission virkamiehiä on tällä hetkellä? Kuinka monta virkamiestä työskentelee kullakin ura-alueella (A, LA, B, C ja D)? Miten eri kansallisuudet ovat edustettuina eri ura-alueilla? Mikä on virkamiesten jakauma ura-aloittain yksittäisissä pääosastoissa? Kuinka paljon muita henkilöstösääntöjen piiriin kuuluvia henkilöitä komissio työllistää tällä hetkellä? Kuinka monta henkilöä työskentelee kussakin kategoriassa (määräaikaiset työntekijät, avustavat henkilöt, paikalliset komission palkkaamat henkilöt, erityisneuvonantajat) ja millainen on näiden työntekijöiden jakauma yksittäisissä pääosastoissa? Kuinka paljon muita henkilöstösääntöjen piiriin kuulumattomia henkilöitä komissio työllistää tällä hetkellä? Millaisia ¨kategorioita¨ - esimerkiksi vartiointi- ja siivoushenkilöstö, henkilöstöravintoloissa työskentelevät, korjaustöitä suorittava henkilöstö, kansalliset asiantuntijat, tieteelliset asiantuntijat, neuvonantajat, toimialapalvelujen välittämät henkilöt, palkkiosopimukset, jne. - on olemassa ja kuinka monta komission palveluksessa oleva henkilöä kuuluu kuhunkin ¨kategoriaan¨? Kuinka moni komission palveluksessa oleva, henkilöstösääntöjen piiriin kuulumaton henkilö työskentelee talon sisällä? Kuinka moni komission palveluksessa oleva, henkilöstösääntöjen piiriin kuulumaton henkilö työskentelee talon ulkopuolella? Sovelletaanko henkilöstösääntöjen piiriin kuulumattomiin komission palveluksessa oleviin henkilöihin erityisiä rakennuksiin pääsyä tai asiakirjojen luottamuksellisuutta ja tietopankkien ja muiden tietolähteiden käyttöä koskevia määräyksiä? Kohdellaanko talon sisällä ja talon ulkopuolella työskentelevää henkilöstöä tässä suhteessa eri tavoin? Komission jäsenen Erkki Liikasen komission puolesta antama vastaus (16. kesäkuuta 1998) Komission henkilöstöstä koskevat yksityiskohtaiset tilastotiedot julkaistaan neljä kertaa vuodessa ilmestyvässä tiedotteessa, josta on lähetetty kopiot suoraan arvoisalle parlamentin jäsenelle sekä parlamentin pääsihteeristölle (3. päivän huhtikuuta 1998 tilanne). Näistä tilastoista löytyvät vastaukset kaikkiin henkilöstösääntöjen piiriin kuuluvia virkamiehiä (virkamiehiä ja väliaikaista henkilöstöä) koskeviin kysymyksiin. Ulkopuolista henkilöstä koskevissa kysymyksissä arvoisaa parlamentin jäsentä kehotetaan tutustumaan 31. joulukuuta 1997 vahvistettuun taseeseen, joka on myös lähetetty arvoisalle jäsenelle suoraan. Komissio toteaa samoin, että se toimittaa parlamentin budjettivaliokunnalle kesäkuun lopussa asiakirjan, joka käsittelee komission henkilöresursseja vuoden 1999 alustavan talousarvioesityksen perusteella. Siitä löytyy hyödyllistä täydentävää tietoa aiheesta. Lisäksi komissio tekee tarjouskilpailujen perusteella palvelusopimuksia lukuisten ylläpitoa ja kunnostusta (mukaan lukien puhelinpalveluita ja kaapelointia) sekä siivousta ja ateriapalveluita harjoittavien yritysten kanssa. Ylläpidon ja kunnostuksen alalla käytössä olevan henkilöstön määrä riippuu täysin päivittäisestä tarpeesta. Näin ollen ei ole mieltä esittää keskimääräisiä lukuja, jotka eivät antaisi luotettavaa kuvaa tilanteesta. Siivouksesta huolehtivat kaksi yritystä. Näiden palveluksessa on keskimäärin 400 henkilöä. Ateriapalveluista vastaa yksi yritys, jonka palveluksessa on noin 295 henkilöä (henkilöstön kokonaismäärä yhtiön organisaatiokaaviossa 1. maaliskuuta 1998). Henkilökunnan käytössä olevan kaupan palveluksessa on 19 tilapäistä työntekijää. Komissio työllistää samoin lastentarhoissaan ja päiväkodeissaan 130 henkilöä Belgian yksityisoikeuden alaisilla sopimuksilla. Heistä johtuvat kustannukset katetaan osittain vanhempien maksamilla maksuilla. Komissio työllistää tällä hetkellä 478 henkilöä, joiden tehtävänä on vastata turvavalvonnasta ja Brysselissä sijaitsevien rakennusten kulunvalvonnasta. Henkilöstö, joka ei kuulu henkilöstösääntöjen piiriin mutta joka on sopimussuhteessa komissioon tai jonka työllistää tämän kanssa sopimussuhteessa oleva yritys, saa komission tiloihin pääsyyn oikeuttavan luvan asianomaisten pääosastojen pyynnöstä. Lupa oikeuttaa ainoastaan pääsyyn rakennuksiin, joissa palvelukset suoritetaan, sopimuksen keston ajaksi ja tavanomaisina työaikoina, jollei asianomainen osasto poikkeuksellisesti toisin päätä. Asiakirjoihin, tietopankkeihin ja muihin tietolähteisiin käsiksi pääsystä on määrätty Euroopan unionin toiminnan yhteydessä tuotettuihin tai toimitettuihin luottamuksellisiin tietoihin sovellettavista turvatoimista 30 päivänä marraskuuta 1994 tehdyssä komission päätöksessä.